**ОПШТИНСКО ВЕЋЕ ОПШТИНЕ ГАЏИН ХАН** на основу одредбе члана 57. Статута Општине Гаџин Хан ( “Службени лист града Ниша” број 63/2008, 31/2011, 46/2011 и 36/2013), члана 3., члана 22. Одлуке о Општинском већу општине Гаџин Хан ( “Службени гласник града Ниша” бр.83/2008), члана 20. Пословника Општинског већа општине Гаџин Хан (“Службени лист града Ниша” број 93/2004) на својој 18. (oсамнаестој) седници, одржаној дана 13. децембра 2016. године, **УТВРЂУЈЕ**

**ПРЕДЛОГ РЕШЕЊА**

**УТВРЂУЈЕ СЕ** предлог Решења о давању сагласности на Програм коришћења буџетске помоћи-субенција-водоснабдевање ЈП „Дирекција за изградњу и комуналне делатности општине Гаџин Хан“, те исто доставити Скупштини општине Гаџин Хан на усвајање.

**ОПШТИНСКО ВЕЋЕ ОПШТИНЕ ГАЏИН ХАН**

 број: 06-240-574/16-III-6

У Гаџином Хану, 13. децембра 2016. године ПРЕДСЕДНИК

 Саша Ђорђевић

На основу чл. 22. и члана 61. Закона о јавним предузећима (Сл. гласник РС“, бр.15/2016 ), чл. 32. Закона о локалној самоуправи („Сл. гласник РС“, бр. 129/2007 и 83/2014-др. закон) члана 71 и члана 80 став 1. тачка 3) Статута јавног предузећа Дирекција за изградњу и комуналне делатности општине Гаџин Хан број:1085 од 07. маја 2013. године на који је Скупштина општине Гаџин Хан дала сагласност решењем број:06 број 51/2013-II од 14.05.2013. године,

Надзорни одбор ЈП Дирекција за изградњу и комуналне делатности општине Гаџин Хан на 39. ( тридесетдеветој) седници одржаној дана 29. новембра 2016. године, предлаже

ПРОГРАМ КОРИШЋЕЊА БУЏЕТСКЕ ПОМОЋИ **– СУБВЕНЦИЈА**

**ВОДОСНАБДЕВАЊЕ -** ЈП Дирекција Гаџин Хан за 2017. годину

Члан 1

 ЈП Дирекција Гаџин Хан одржава следеће водоводе:

-градски водовод Гаџин Хан и сеоске водоводе: Заплањска Топоница (бр. уговора 176 од 29.01.2015. год.), Семче (бр. уговора 175 од 29.01.2015. год.), Мали Крчимир (бр. уговора 174 од 29.01.2015. год.), Велики Крчимир (бр. уговора 173 од 29.01.2015. год.) и Дукат (бр. уговора 1535 од 29.05.2015. год.);

-ЈП Дирекција Гаџин Хан, у складу са Одлуком о комуналним делатностима бр. 06- 23/2015-II (Сл. гласник бр.22/2015) од 13.03.2015. године, по налогу Оснивача и инспекцијских органа (републичких и општинских) и у осталим сеоским водоводима.

 Незванично, број сеоских водовода на територији општине, креће се од 60-90. Ради тачне евиденције, треба сачекати доношење новог закона о водама.

 Послови водоснабдевања (одржавање градског водовода, сеоских водовода, интервенције по налогу инспекцијских служби) не могу се финансирати из сопствених прихода, имајући у виду да је цена воде 12,00 дин/м³ а канализације 3,50 дин/м³ (без ПДВ-а).

 У циљу успешног обављања поверених послова од општег интереса од стране СО Гаџин Хан, ЈП Дирекција Гаџин Хан је дефинисала своје програмске активности и Надзорни одбор је донео Финансијски план који је неопходан да би се реализовао план.

 Реализација субвенција, која се види у прилогу, планирана је за целу пословну годину из разлога редовног обављања поверених послова.

 Набавка опреме ће омогућити предузећу да оствари постављене циљеве пословања, јер се на тај начин подиже ниво извршења услуга које се пружају и задовољство корисника нивоом пружених услуга.

|  |  |
| --- | --- |
| УКУПНА СРЕДСТВА СУБВЕНЦИЈЕ | 17.190.000,00 |

 Пренос субвенција вршиће се на месечном нивоу.

 У оквиру делатности водоснабдевања ЈП Дирекција Гаџин Хан ће у 2017. године радити на следећим пословима:

-одржавање водовода у Гаџином Хану,

-реконструкција водоводне мреже у Гаџином Хану: од улице Милоша Обилића преко Кутинске реке до шахте на левој обали исте-300m и од поште у Гаџином Хану до моста на Кутинској реци-350 m,

-одржавање преузетих сеоских водовода,

-одржавање система за хлорисање у преузетим водоводима,

-одржавање магистралног цевовода Горњи Душник - Гаџин Хан,

-реконструкција изворишта у селу Дукат и цевовода у дужини од 300м,

-реконструкција канализационе мреже у дужини од 50м у Гаџином Хану,

-санација објекта на Врелу у Горњем Душнику,

-уређење простора око хлоринаторских станица преузетих водовода,

-одржавање и уградња водоводне арматуре у преузетим водоводима,

-финансирање зарада, накнада зарада и осталих трошкова у РЈ за комуналне

 делатности и општој служби.

Члан 2

Програм коришћења буџетске помоћи – субвенција – водоснабдевање, проследити Скупштини општине Гаџин Хан као оснивачу, на сагласност.

Члан 3

Програм коришћења буџетске помоћи – субвенција - водоснабдевање, сматра се донетим када на њега да сагласност Скупштина општине Гаџин Хан, као оснивач.

Члан 4

Програм коришћења буџетске помоћи – субвенција - водоснабдевање ступа на снагу даном достављања сагласности оснивача ЈП Дирекцији Гаџин Хан.

НАДЗОРНИ ОДБОР

ЈП Дирекција за изградњу и комуналне делатности општине Гаџин Хан

Бр. 39-6

У Гаџином Хану, дана 29.11.2016. год.

 ПРЕДСЕДНИК

 Нинослав Маринчевић